cyanic-selkie/wikianc huggingface dataset:
ডায়োড
ইতিহাস
পঞ্চাশের দশকে অর্ধপরিবাহী ক্রিস্টাল তৈরির পদ্ধতির উন্নতি ঘটলে যুক্তরাষ্ট্রের বেল ল্যাবে জার্মেনিয়াম-ভিত্তিক ডায়োড তৈরি শুরু হয়, যা ক্রমশ ভ্যাকুয়াম টিউবকে পেছনে ফেলে এগিয়ে যেতে থাকে। বর্তমানে বেশির ভাগ ডায়োড সিলিকন থেকে প্রস্তুত করা হয়, তবে প্রয়োগের উপর নির্ভর করে অন্যান্য অর্ধপরিবাহীও (যেমন জার্মেনিয়াম, সিলিকন কার্বাইড, III-V গ্যালিয়াম যৌগ ইত্যাদি) ব্যবহৃত হয়।
থার্মায়োনিক ডায়োড
thumb|100px| ভ্যাকুয়াম ডায়োডের প্রতীক। উপর থেকে নিচেঃ অ্যানোড, ক্যাথোড এবং হিটার ফিলামেন্ট। থার্মায়োনিক ডায়োড হলো থার্মায়োনিক ভালভ জাতের যন্ত্র যা ভ্যাকুয়াম টিউব বা ভালভ নামেও পরিচিত। এটি মূলত একটি বায়ুশূণ্য কাচের টিউবের ভেতরে বিপরীত বিভবের ইলেকট্রোডের (অ্যানোড ও ক্যাথোড) সমাবেশ। একটি হিটার ফিলামেন্টের মধ্য দিয়ে প্রবাহিত বিদ্যুতের সাহায্যে ক্যাথোডকে উত্তপ্ত করে তোলা হয় যা থেকে ইলেকট্রনের থার্মায়োনিক নির্গমন ঘটে। থার্মায়োনিক নির্গমন বৃদ্ধির জন্য ক্যাথোডের উপর নিম্ন কার্যক্ষমতা-সম্পন্ন (ওয়ার্ক ফাংশন) বেরিয়াম ও স্ট্রোন্টিয়াম অক্সাইডের মিশ্রণের প্রলেপ দেওয়া হয়। অ্যানোড ধনাত্মকভাবে চার্জিত থাকে, ফলে তা ক্যাথোড থেকে থার্মায়োনিক নির্গমনে বেরিয়ে আসা ইলেকট্রনকে আকর্ষণ করে। এ ধরনের ডায়োডে বিপরীতমুখী তড়িৎ প্রবাহের কোন সম্ভাবনাই থাকে না। বিশ শতকের প্রথমার্ধ্বে থার্মিয়োনিক ভালব ডায়োড বিভিন্ন অ্যানালগ সরঞ্জামে, যেমন টিভি, রেডিও ইত্যাদিতে, এমনকি কম্পিউটার ও অন্যান্য স্বয়ংক্রিয় বর্তনীতে অ্যানালগ সংকেত ও শক্তি পরিবহনে ব্যাপকভাবে ব্যবহৃত হয়। ষাটের দশকে অর্ধপরিবাহী ডায়োডের আবিষ্কার হলে এর প্রয়োজন কমতে শুরু করে। বর্তমানে ভালভ ডায়োড ইলেকট্রিক গিটারের রেকটিফায়ার এবং হাই অ্যান্ড অডিও অ্যামপ্লিফায়ার ও হাই ভোল্টের যন্ত্রপাতিতে এর কিছু ব্যবহার রয়েছে।
অর্ধপরিবাহী ডায়োড
thumb|right|200px| অর্ধপরিবাহী ডায়োড ও তার প্রতীক thumb|left|250px|একটি ডায়োডের খুব কাছে থেকে নেওয়া চিত্র যাতে বর্গাকৃতির অর্ধপরিবাহক স্ফটিকটি দেখা যাচ্ছে। অধিকাংশ আধুনিক ডায়োডই অর্ধপরিবাহী জাংশন তত্ত্বের উপর নির্ভর করে বানানো হয়। এদের মধ্যে সবচেয়ে গুরুত্বপূর্ণ হলো P-N জাংশন ডায়োড। এধরনের ডায়োড অর্ধ পরিবাহীর ক্রিস্টাল যেমন সিলিকন থেকে নির্মিত হয়। ক্রিস্টালের এক অংশে কিছু অপদ্রব্য মেশানো হয় (ডোপায়ন) যাতে এমন একটা জায়গা তৈরি হয় যাতে ঋণাত্নক চার্জের বাহক বা ইলেকট্রন অধিক পরিমাণে থাকে; এঅংশকে বলা হয় এন(N)-টাইপ অর্ধপরিবাহী। ক্রিস্টালের অপর অংশে ভিন্নধর্মী অপদ্রব্যের সাহায্যে ধনাত্নক চার্জের ঘনত্ব বাড়িয়ে তোলা হয়। এ অংশটিকে বলা হয় পি(P)-টাইপ অর্ধপরিবাহী। এই দুইটি অংশের (পি ও এন) সংযোগস্থলকে বলে পি-এন জাংশন যেখানে ডায়োডের মূল কাজগুলো সংগঠিত হয়ে থাকে। ডায়োডে তড়িৎ প্রবাহের দিক হচ্ছে P টাইপ অর্ধপরিবাহী থেকে N টাইপ অর্ধপরিবাহক দিকে। এর বিপরীত দিকে তড়িৎ প্রবাহিত হতে পারে না।
শটকি ডায়োড একটি বিশেষ গঠন যাতে পি বা এন যেকোন একটি অংশের বদলে একটি ধাতু ব্যবহৃত হয়। তাতে অর্ধপরিবাহী জাংশনটি তৈরি হয় ধাতু ও অর্ধপরিবাহীর সংযোগস্থলে।
নিঃশেষিত স্তর বা ডিপলেশন স্তর
একটি P টাইপ অর্ধপরিবাহকের অভ্যন্তরে প্রচুর হোল ও খুবই কম সংখ্যক মুক্ত ইলেক্ট্রন থাকে। আবার N টাইপ অর্ধপরিবাহকের ক্ষেত্রে এর বিপরীত অর্থাৎ প্রচুর মুক্ত ইলেক্ট্রন ও খুবই কম সংখ্যক হোল থাকে। যখন একটি P-N জংশন তৈরী করা হয় তখন P অঞ্চল হতে হোলগুলো N অঞ্চলের দিকে এবং N অঞ্চল হতে ইলেকট্রনগুলো P অঞ্চলের দিকে যেতে চেষ্টা করে। এটি একটি ব্যাপন প্রক্রিয়া যার মাধ্যমে পদার্থকণিকা অধিক ঘনত্বের স্থান থেকে কম ঘনত্বের স্থানে প্রবাহিত হতে থাকে। এ অবস্থায়- ১. P অঞ্চল হতে কিছু হোল N অঞ্চলে চলে যাওয়ায় P অঞ্চলের জাংশন-সংলগ্ন এলাকার অণুগুলো আয়নিত হয়ে ঋণাত্মক চার্জ ধারণ করে। ২. একইভাবে N অঞ্চল হতে P অঞ্চলে ইলেক্ট্রনের ব্যাপনের কারণে N অঞ্চলে ধনাত্মক চার্জে আয়নিত একটি অঞ্চল তৈরি হয়। এভাবে P অঞ্চলে ঋণাত্মক ও N অঞ্চলে ধনাত্মক আয়ন উন্মুক্ত হয়ে যাওয়ায় একটি উল্টো ব্যাপার ঘটে ১. P অঞ্চলের ঋণাত্মক আয়ন, N অঞ্চলের ইলেক্ট্রনকে P অঞ্চলে প্রবেশে বাধা দেয় ২. N অঞ্চলের ধনাত্মক আয়ন, P অঞ্চলের হতে হোলকে N অঞ্চলে প্রবেশে বাধা দেয়
এওবস্থায় একটি তাপীয় সাম্যাবস্থা অর্জিত হয়, যাতে ইলেকট্রন ও হোলের ব্যাপন বন্ধ হয়ে যায় এবং জাংশন বা সংযোগস্থলে একটি বিভব প্রাচীর (Potential Barrier) সৃষ্টি হয়। এই বিভব প্রাচীরের উভয় পাশে একটি সীমা পর্যন্ত শুধুমাত্র আয়ন (P অঞ্চলে ঋণাত্মক আয়ন এবং N অঞ্চলে ধনাত্মক আয়ন) থাকে, এই সীমার মধ্যে কোন মুক্ত মুখ্য আধান বাহক (Majority Charge Carrier) তথা ইলেক্ট্রন বা হোল থাকেনা। এই স্তরে আধানবাহকের অনুপস্থিতির কারণে একে নিঃশেষিত স্তর বা ডিপলেশন স্তর (Depletion Region) বলে।
ডায়োডের কার্যপ্রণালী
একটি ডায়োডে তড়িৎ প্রবাহ হবে কিনা তা নির্ভর করে এর উপর প্রযুক্ত বহিঃস্থ বিভব বা ভোল্টেজের (Voltage) উপর যা দুইভাবে হতে পারে- ১. সম্মুখী ঝোঁক বা সম্মুখী বায়াস (Forward Bias) ২. বিমুখী ঝোঁক বা বিমুখী বায়াস (Reverse Bias) right|thumb|পি-এন জাংশন ডায়োডের I–V বৈশিষ্ট্য
সম্মুখী ঝোঁক বা সম্মুখী বায়াস (Forward bias)
বহিঃস্থ ভোল্টেজ যদি এমনভাবে প্রয়োগ করা হয় যে, তড়িৎ-উৎসের (ব্যাটারী) ধনাত্মক প্রান্ত ডায়োডের P প্রান্তের সাথে এবং তড়িৎ-উৎসের ঋণাত্মক প্রান্ত ডায়োডের N প্রান্তের সাথে যুক্ত থাকে তবে তাকে সম্মুখী ঝোঁক বা সম্মুখী বায়াস বলা হয়। এক্ষেত্রে ব্যাটারীর ধনাত্মক প্রান্ত- ১. N অঞ্চলের ইলেক্ট্রন গুলোকে P অঞ্চলের দিকে টানবে (কারণ ইলেক্ট্রনের চার্জ এবং ব্যাটারীর ধনাত্মক প্রান্তের চার্জ বিপরীত) ২. P অঞ্চলের হোলগুলোকে N অঞ্চলের দিকে ঠেলে দিবে (কারণ হোলের চার্জ এবং ব্যাটারীর ধনাত্মক প্রান্তের চার্জ সমপ্রকৃতির) এবং ব্যাটারীর ঋনাত্মক প্রান্ত- ১. N অঞ্চলের ইলেক্ট্রন গুলোকে P অঞ্চলের দিকে ঠেলে দিবে (কারণ ইলেক্ট্রনের চার্জ এবং ব্যাটারীর ঋণাত্মক প্রান্তের চার্জ সমপ্রকৃতির) ২. P অঞ্চলের হোলগুলোকে N অঞ্চলের দিকে টানবে (কারণ হোলের চার্জ এবং ব্যাটারীর ঋণাত্মক প্রান্তের চার্জ বিপরীত)
ফলে ভোল্টেজ বাড়াতে থাকলে ডিপলেশন স্তর সংকুচিত হতে থাকবে (যেহেতু আধান বাহকের চাপ বৃদ্ধি পাচ্ছে) এবং এক পর্যায়ে ডিপলেশন স্তর উপেক্ষা করে আধান বাহকগুলো জংশন অতিক্রম করবে। যেহেতু P অঞ্চল হতে হোল N অঞ্চলে প্রবেশ করছে এবং N অঞ্চল হতে ইলেক্ট্রন P অঞ্চলে প্রবেশ করছে সেহেতু এটা বলা যায় ডায়োডের মধ্য দিয়ে তড়িৎ/বিদ্যুৎ প্রবাহিত হচ্ছে। ব্যাটারীর উপস্থিতির কারণে এই প্রক্রিয়া অব্যাহত থাকবে এবং বর্তনীতে তড়িৎ প্রবাহ চলতে থাকবে।
সম্মুখী ঝোঁক বৃদ্ধির সাথে সাথে তড়িৎ প্রবাহ এক্সপোনেশিয়াল-ভাবে বাড়তে থাকে (ডায়োডের I–V বৈশিষ্ট্য দ্রষ্টব্য)। এ কারণে সম্মুখী ঝোঁকে চালিত ডায়োডকে চালু বা অন হিসেবে গণ্য করা হয়। যে সম্মুখী ভোল্টেজে ডায়োডের তড়িৎ প্রবাহ প্রত্যাশিত পর্যায়ে উন্নীত হয় (প্রয়োগভেদে ০.০১-১০ এম্পিয়ার/সে.মি.২), তাকে কাট-ইন ভোল্টেজ বলা হয়। সিলিকন পি-এন ডায়োডের জন্য এর মান ০.৬ - ০.৭ ভোল্ট, আবার সিলিকন শটকি ডায়োডের জন্য এর মান ০.৩ ভোল্টের কাছাকাছি। অপরদিকে উচ্চ ব্যান্ড-পার্থক্যের পদার্থ (যেমন সিলিকন কার্বাইড বা গ্যালিয়াম নাইট্রাইড) দিয়ে তৈরি ডায়োডের জন্য কাট-ইন বিভব ২ ভোল্টেরও বেশি হতে পারে।
বিমুখী ঝোঁক বা বিমুখী বায়াস (Reverse bias)
বহিঃস্থ ভোল্টেজ যদি এমনভাবে প্রয়োগ করা হয় যে, তড়িৎ-উৎসের (ব্যাটারী) ঋণাত্মক প্রান্ত ডায়োডের P প্রান্তের সাথে এবং তড়িৎ-উৎসের ধনাত্মক প্রান্ত ডায়োডের N প্রান্তের সাথে যুক্ত থাকে তবে তাকে বিমুখী ঝোঁক বা বিমুখী বায়াস বলা হয়। এক্ষেত্রে ব্যাটারীর ঋণাত্মক প্রান্ত- ১. N অঞ্চলের ইলেক্ট্রন গুলোকে জংশন থেকে N অঞ্চলের দিকে ঠেলে দিবে (কারণ ইলেক্ট্রনের চার্জ এবং ব্যাটারীর ঋণাত্মক প্রান্তের চার্জ সমপ্রকৃতির) ২. P অঞ্চলের হোলগুলোকে জংশন থেকে P অঞ্চলের আরো প্রান্তের দিকে টেনে আনবে (কারণ হোলের চার্জ এবং ব্যাটারীর ঋণাত্মক প্রান্তের চার্জ বিপরীত) এবং ব্যাটারীর ধনাত্মক প্রান্ত- ১. N অঞ্চলের ইলেক্ট্রনগুলোকে জংশন থেকে N অঞ্চলের আরো প্রান্তের দিকে টেনে আনবে (কারণ ইলেক্ট্রনের চার্জ এবং ব্যাটারীর ধনাত্মক প্রান্তের চার্জ বিপরীত) ২. P অঞ্চলের হোলগুলোকে জংশন থেকে P অঞ্চলের দিকে ঠেলে দিবে (কারণ হোলের চার্জ এবং ব্যাটারীর ধনাত্মক প্রান্তের চার্জ সমপ্রকৃতির) এইক্ষেত্রে ভোল্টেজ বাড়াতে থাকলে ডিপলেশন স্তর সম্প্রসারিত হতে থাকবে (যেহেতু আধান বাহকের চাপ কমে যাচ্ছে); নির্দিষ্ট সীমার অতিরিক্ত ভোল্টেজ প্রয়োগ করলে আয়োনাইজেশন বা টানেলিং প্রক্রিয়ায় ডায়োডের মধ্য দিয়ে তড়িৎ-প্রবাহ হতে থাকে। এই ভোল্টেজকে ব্রেকডাউন ভোল্টেজ বলে। এটি লক্ষ্য করা জরুরি যে যদিও একে ব্রেকডাউন ভোল্টেজ বলা হয়, এর ফলে ডায়োডের পদার্থগত কোন ক্ষতি বা পরিবর্তন ঘটে না, শুধুমাত্র এর বিপরীতমুখী (N থেকে P অঞ্চলের দিকে) তড়িৎ-প্রবাহ রোধের ক্ষমতা লোপ পায়। বিভব পার্থক্য ব্রেকডাউন ভোল্টেজের নিচে নেমে এলে ডায়োড পুনরায় তার একমুখী তড়িৎ পরিবহনের ক্ষমতা (রেকটিফিকেশন)ফেরত পায়। তবে উচ্চ বিভব পার্থক্যে উচ্চ তড়িৎ প্রবাহ ডায়োডে উচ্চ তাপমাত্রা তৈরি করে যা একটি নির্দিষ্ট সীমা অতিক্রম করলে ডায়োডটি পুড়ে যেতে পারে, বা ডায়োডের ধাতব সংযোগ ও বহিঃআবরণ ক্ষতিগ্রস্ত হতে পারে। এ কারণে উচ্চ তাপমাত্রা ও উচ্চ বিভব পার্থক্যে যেসব ডায়োড ব্যবহৃত হয় (বিশেষত পাওয়ার ইলেকট্রনিক্সে) সেগুলো তৈরিতে তাপসহ ধাতব সংযোগ ও বহিঃআবরণ প্রস্তুত করা একটি বড় চ্যালেঞ্জ ।
শকলি ডায়োড সূত্র
যেকোন ডায়োডের দুই প্রান্তে বিভব-পার্থক্যের পরিবর্তনের সাথে তড়িৎ প্রবাহের পরিবর্তন শকলি আদর্শ ডায়োড সূত্র মেনে চলে। সূত্রটি হচ্ছে-
যেখানে,
তাপীয় বিভব VT একটি তাপমাত্রা-সংবেদী ধ্রুবক যাকে প্রকাশ করা হয়ঃ
যেখানে k হলো বল্টজম্যান ধ্রুবক, T হলো পরম তাপমাত্রা পি-এন সংযোগের এবং q হলো একটি ইলেকট্রনের আধানের মান। কক্ষ তাপমাত্রায় (৩০০ কেলভিন) তাপীয় বিভবের মান প্রায় ২৫.৬২৯ মিলিভোল্ট।
আইডিয়ালিটি ফ্যাক্টর নির্দেশ করে ডায়োডের আই-ভি বৈশিষ্ট্য শূণ্যস্থানে থার্মায়োনিক নিঃসরণের কতটা কাছাকাছি। একটি আদর্শ পি-এন জাংশন ডায়োডে তড়িৎ-প্রবাহ শুধুমাত্র গৌণ আধান বাহকের (N অঞ্চলে হোল ও P অঞ্চলে ইলেকট্রন) মাধ্যমে হয়ে থাকে। এক্ষেত্রে আইডিয়ালিটি ফ্যাক্টরের মান হয় ১। শটকি ডায়োডে তড়িৎ-প্রবাহ ঘটে মুখ্য আধান বাহকের মাধ্যমে এবং এক্ষেত্রেও n-এর আদর্শ মান ১। প্রকৃত ডায়োড সাধারণত আদর্শ মান থেকে বিচ্যুতি প্রদর্শন করে। তবে বিশুদ্ধ ও উন্নতমানের ক্রিস্টাল থেকে তৈরি ডায়োডে এর মান ১ থেকে ২ এর মধ্যে থাকে। তবে পি-এন জাংশন ডায়োডে অতি উচ্চমাত্রার বিভব পার্থক্য তৈরির মাধ্যমে গৌণ আধানের সংখ্যা একটি নির্দিষ্ট মাত্রা অতিক্রম করালে (High injection condition) তা স্থানীয় আধান-নিরপেক্ষতা বজায় রাখতে গিয়ে মুখ্য আধানেরও ব্যাপন ঘটায় (ambipolar transport)। এক্ষেত্রে আইডিয়ালিটি ফ্যাক্টরের মান দাঁড়ায় ২।
রেডিও সংকেত ডিমড্যুলেশন
অ্যাম্পলিচ্যুড মড্যুলেটেড(এএম) রেডিও সংকেত গ্রহণ ও তার মর্মোদ্ধারের (ডিমড্যুলেশন) জন্য ডায়োড ব্যবহার করা হয়। সারাংশ হলো একটি এএম সংকেতে পরিবর্তনশীল ঋণাত্নক ও ধনাত্নক চূড়া দেখা যায় যার বিস্তার বা এনভেলপ হলো মূল অডিও সংকেতে সমানুপাতিক। এএম রেডিও সংকেত ডায়োডের মধ্য দিয়ে গেলে এমন একটি সংকেতে পরিবর্তিত হয় যা থেকে একটি সাধারণ ফিল্টার ব্যবহার করে তথ্যবাহী মূল রেডিও সংকেতটি বের করে আনা যায়। পরে ট্রান্সডিউসার এবং অডিও অ্যাম্পলিফায়ার ব্যবহার করে তা থেকে শব্দ তরঙ্গ সৃষ্টি করা হয়।
শক্তির রূপান্তর
রেকটিফায়ার মূলত ডায়োডের মাধ্যমে গঠিত হয় যা পরিবর্তনশীল তড়িৎ প্রবাহকে একমুখী প্রবাহে পরিণত করে। আধুনিক ইলেকট্রনিক সরঞ্জামের (কম্পিউটার, মুঠোফোন, টিভি ইত্যাদি) ভেতরের বর্তনীগুলো নিম্ন-বিভবের ডিসি কারেন্ট দিয়ে চালিত হয়। এসব যন্ত্রে রেকটিফায়ার একটি অপরিহার্য অংশ যা বিদ্যুত লাইনের এসি কারেন্টকে ডিসিতে রূপান্তরিত করে। অপর একটি উদাহরণ হলো অটোমোটিভ অল্টারনেটর যেখানে ডায়োড এসি কারেন্টকে ডিসি কারেন্টে রূপান্তরিত করে যা প্রথমদিকে ডায়নামোতে ব্যবহৃত কম্যুটেটরের থেকে ভালো ফলাফল দিয়ে থাকে।
অতিরিক্ত বিভবের থেকে সুরক্ষা
বৈদ্যুতিক সরঞ্জামে অতিরিক্ত বিভবের হাত থেকে সুরক্ষা দিতে মূল বর্তনীর সাথে সমান্তরালভাবে ডায়োড ব্যবহার করা হয়। সেগুলো সাধারণ অবস্থায় এরা রিভার্স বায়াস বা বিমুখী ঝোঁকে থাকে। কিন্তু কোন কারণে বর্তনীর ভোল্টেজ অপ্রত্যাশিতভাবে বেড়ে গেলে তা ফরওয়ার্ড বায়াসড (সম্মুখী ঝোঁক) হয়ে যায় এবং অতিরিক্ত তড়িৎ-প্রবাহ মূল বর্তনীর সাথে ভাগ করে নিয়ে তাকে পুড়ে যাওয়া থেকে রক্ষা করে। উদাহরণ- মোটর নিয়ন্ত্রক ও রিলেতে বৈদ্যুতিক কুন্ডলীকে শক্তিহীন করতে এটা ব্যবহার করা হয়। এছাড়াও বিদ্যুত লাইনে সংযুক্ত অনেক ইন্টিগ্রেটেড বর্তনীতে এটা ব্যবহার করা হয় ট্রান্সজিস্টরকে অতিরিক্ত বিভবের হাত থেকে রক্ষা করতে।
লজিক গেট
ইন্টিগ্রেটেড অর্ধপরিবাহী বর্তনীতে অ্যান্ড এবং অর লজিক গেটে ডায়োড ব্যবহার করা হয়। এগুলোকে ডায়োড লজিক হিসেবে ব্যবহার করা যায়।
তাপমাত্রা নির্ণয়
ডায়োডের সম্মুখ বিভবের পতন নির্ভর করে তাপমাত্রার ওপর, তাই ডায়োডকে তাপমাত্রা নির্ণয়ের কাজে ব্যবহার করা যায়। সিলিকন ব্যান্ড গ্যাপ টেম্পারেচার সেন্সর এমন একটি যন্ত্র। সাধারণত সিলিকন ডায়োডের তাপমাত্রা সহগ হলো -২ মিলিভোল্ট/সেলসিয়াস অর্থাৎ, প্রতি ডিগ্রি সেলসিয়াস তাপমাত্রা বৃদ্ধিতে ডায়োডের বিভব ২ মিলিভোল্ট হ্রাস পায়।
সৌর কোষ ও আলোক-সংবেদী বর্তনীতে
সৌর কোষ মূলত একটি মৃদু বিমুখী ঝোঁকে থাকা ডায়োড। সূর্যের আলো ডায়োডে এসে পড়লে তার ডিপ্লেশন অঞ্চলে নতুন ইলেকট্রন ও হোল জন্ম নেয়। ডিপ্লেশন অঞ্চলের আয়নিত অণুগুলোর তড়িৎক্ষেত্রের টানে এসব ইলেকট্রন ও হোল বিপরীত দিকে বাহিত হয়, যা তড়িৎশক্তি রূপে ডায়োডের প্রান্তে আবির্ভূত হয়। আলোক-সংবেদী কোষগুলোও একই কৌশলে কাজ করে। এ কোষগুলো আলোক ও বস্তুবিজ্ঞানের গবেষণায় বহুল ব্যবহৃত হয়। এ ধরনের কোষের আরেকটি প্রয়োগ উচ্চশক্তির বিকিরণ, যেমন নিউক্লিয়ার বিকিরণ শনাক্ত ও পরিমাপ করা। তবে এ প্রযুক্তি এখনো তার শৈশব অতিক্রম করেনি।
সংক্ষেপে
সংক্ষেপে ডায়োডকে D দিয়ে প্রিন্টেড সার্কিট বোর্ডে চিহ্নিত করা হয়। ক্রিস্টাল রেকটিফায়ারের ক্ষেত্রে CR চিহ্ন ব্যবহার করা হয়।
সুলায়মান ওয়াজিরভ
সুলায়মান ওয়াজিরভ ( Süleyman Azad oğlu Vəzirov , Сулейман Азадович Везиров   ) - আজারবাইজানীয় বংশোদ্ভূত সোভিয়েত রাষ্ট্রপতি, আজারবাইজান এসএসআর-তে তেল শিল্পের সংগঠক, ১৯৫৪ থেকে ১৯৫৯ সাল পর্যন্ত প্রজাতন্ত্রের তেল শিল্পের প্রথম মন্ত্রী।
জীবনী
সুলায়মান ওয়াজিরভ ১৯১০ সালে জন্মগ্রহণ করেন শুশা ভাজিরভ পরিবারে। তাঁর পিতা ভাজিরভ বে আজাদ, সামরিক প্রশিক্ষণ সেন্ট পিটার্সবার্গে এবং একজন রিটমিসটার ছিলো, এবং তার মা, জাহরা খানম, তার সময়, বিখ্যাত ডাক্তার মেহ করিম এর কন্যা। সুলেমান ওয়াজিরভ শুশা রিয়েল স্কুলে পড়াশোনা করেন, তারপর বাকু ইন্ডাস্ট্রিয়াল অ্যান্ড ইকোনমিক কলেজে প্রবেশ করেন। কারিগরি স্কুলে পড়াশোনা করার পাশাপাশি তিনি সিনেমা মেকানিকের সহকারী হিসাবেও কাজ করছিলেন। কারিগরি স্কুল থেকে স্নাতক শেষ করার পরে তিনি বিবি-হায়বাত তেল রগতে কাজ শুরু করেন।
১৯২৮ সালে তিনি আজারবাইজান টেকনিক্যাল বিশ্ববিদ্যালয়ের মাইনিং অনুষদে প্রবেশ করেন, ১৯৩৩ সালে তিনি স্নাতক হন। তিনি ইউএসএসআর এমএনপি (১৯৪৯-১৯৯৯) এর দক্ষিণ ও পশ্চিমাঞ্চলে তেল উৎপাদনের প্রধান অধিদফতরের প্রধান হিসাবে দায়িত্ব পালন করেছিলেন, তেল শিল্পমন্ত্রী (১৯৫৪-১৯৯৯), জাতীয় অর্থনীতি পরিষদের চেয়ারম্যান (১৯৫৯-১৯৬৫), মন্ত্রিপরিষদের উপ-চেয়ারম্যান (১৯৬৫-১৯৭০), আজারবাইজান এসএসআরের সুপ্রিম সোভিয়েতের প্রেসিডিয়ামের উপ-চেয়ারম্যান (১৯৭০-১৯৭৩ ভারপ্রাপ্ত)।
এ ছাড়া তিনি আজারবাইজান কমিউনিস্ট পার্টির কেন্দ্রীয় কমিটি এবং তুর্কমেনিস্তানের কমিউনিস্ট পার্টির কেন্দ্রীয় কমিটির সদস্য নির্বাচিত ছিলেন। তিনি তৃতীয়, ৫ ম এবং ৬ ষ্ঠ সমাবর্তনের (১৯৫০-১৯৫৪ এবং ১৯৫৮-১৯৬৬ এর মধ্যে), চতুর্থ, ৫ম ও অষ্টম সমাবর্তনের আজারবাইজান এসএসআর (১৯৫৫-১৯৯৯ সালে এবং ১৯৬৭ সাল থেকে) ইউএসএসআরের সর্বোচ্চ সোভিয়েতের সহকারী হিসাবে দায়িত্ব পালন করেছিলেন।
দীর্ঘ অসুস্থতার পরে ১৯৭৩ সালের ৭ ফেব্রুয়ারি তিনি মারা যান । অ্যালির অফ অনারে তাকে বাকুতে সমাহিত করা হয়।
পরিবার
তিনি ১৯৯১ সালে আজারবাইজান ডেমোক্র্যাটিক রিপাবলিক চলাকালীন বাকুর গভর্নর রশিদ বে আখুন্দজাদেহের কন্যা ওয়ালিদা ওয়াজিরোভা (১৯০২-২০১২) এর সাথে বিবাহবন্ধনে আবদ্ধ হন। তাদের একসাথে ছিল:
মৌজা
মৌজা হচ্ছে রাজস্ব আদায়ের সর্বনিম্ন একক-এলাকা। মুঘল আমলে কোন পরগনা বা রাজস্ব-জেলার রাজস্ব আদায়ের একক হিসেবে শব্দটি ব্যাপকভাবে ব্যবহার করা হতো। একগুচ্ছ মৌজা নিয়ে গঠিত হতো একটি পরগনা । বিংশ শতাব্দীতে মৌজা শব্দটি ব্যবহূত হয় সামাজিক একক গ্রামের বিকল্প নাম হিসেবে এবং এই নামটি বেশ জনপ্রিয়তাও লাভ করে।
ঊনবিংশ শতাব্দী এবং তারও পূর্বে মৌজা সামাজিক ও রাজস্ব উভয়েরই একক হিসেবে চিহ্নিত হতো। এমন অনেক মৌজা ছিল যেখানে সামান্য কয়েকটি বসতবাড়ি ছিল অথবা আদৌ কোন বসতবাড়ি ছিল না। মৌজা ছিল শনাক্তকরণের সবচেয়ে গ্রহণযোগ্য চিহ্ন। মৌজার অন্তর্গত নির্দিষ্ট পরিমাণ ভূমিতে ছিল গ্রামীণ বসতি বা স্থাপনা। স্থানীয় অবস্থাভেদে এই বসতিগুলি ছিল ছড়িয়ে ছিটিয়ে অথবা একস্থানে কেন্দ্রীভূত। কেন্দ্রীভূত স্থাপনাগুলি সামগ্রিকভাবে গ্রাম বা পল্লী নামে পরিচিতি লাভ করে। জরিপ বিভাগ এবং রাজস্ব আদায়কারী কর্মচারীদের নিকট তাই শব্দদুটির (মৌজা ও গ্রাম) দুটি স্বতন্ত্র অর্থ রয়েছে। রাজস্ব নির্ধারণ এবং রাজস্ব আদায়ের জন্য এক ইউনিট জমির ভৌগোলিক অভিব্যক্তি ছিল মৌজা। অন্যদিকে গ্রাম ছিল মৌজার অন্তর্ভুক্ত শক্ত সামাজিক বন্ধনে গঠিত মনুষ্যবসতি। এভাবে একটি মৌজার অন্তর্গত একের অধিক গ্রাম থাকতে পারত এবং একইভাবে, একটি গ্রাম সন্নিহিত দুটি মৌজা নিয়ে গঠিত হতে পারত। বঙ্গদেশের পাললিক সমভূমিতে কেন্দ্রীভূত রীতিতে গ্রামবসতি খুব কমই গঠিত হয়েছে। ব্যক্তিক কৃষক পরিবার উন্মুক্ত মাঠে তাদের নিজস্ব ভূমির উপর বাস্তুভিটা নির্মাণ করা সুবিধাজনক মনে করত। উদাহরণস্বরূপ উল্লেখ করা যেতে পারে যে, ঊনবিংশ শতাব্দীতে বাকেরগঞ্জ জেলার সমতল ভূমিতে কদাচ গুচ্ছ বা কেন্দ্রীভূত গ্রাম ছিল। প্রতিবেশিতার বিষয় বিবেচনা না করেই এসব বসতবাড়ি নির্মাণ করা হতো। কিন্তু সিলেট ও ময়মনসিংহ জেলায় বিষয়টি এরকম ছিল না। সেখানে নদীতীরের উঁচু জমিতে কৃষকরা বৃহদাকার কেন্দ্রীয় গ্রামবসতি স্থাপন করত। উত্তরবঙ্গের জেলাসমূহে কতিপয় জলাশয়ের (পুকুর, দিঘি, ইত্যাদি) চারদিকে গুচ্ছগ্রাম নির্মাণ করা ছিল সাধারণ বৈশিষ্ট্য। একইভাবে, পরবর্তীকালে বঙ্গদেশের জেলাসমূহে ক্যাডাস্ট্রাল জরিপ পরিচালনাকালেও মৌজাকে সর্বনিম্ন রাজস্ব একক হিসেবে ব্যবহার করা হয়েছিল। স্থানীয় রাজস্ব নকশায় জুরিসডিকশন লিস্ট (জেএল) এবং রেভিনিউ সার্ভে (আরএস) নম্বর দ্বারা একটি মৌজা শনাক্ত করা হতো। জরিপ বা সেটেলমেন্টের রেকর্ডপত্রে মৌজা শব্দটির ব্যবহার এখনও প্রচলিত।
আলাতুলী ইউনিয়ন
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
ইয়াহু! মেসেঞ্জার
160px|thumb|ইয়াহু! মেসেঞ্জার লোগো, ২০০২ থেকে ২০১৬ পর্যন্ত ব্যবহৃত
'''ইয়াহু! মেসেঞ্জার''' ছিল একটি জনপ্রিয় ইন্টারনেট-ভিত্তিক তাৎক্ষনিক বার্তা প্রেরক সফ্‌টওয়্যার। ইয়াহু! এই সফটওয়্যারটি তৈরি করে। ইয়াহু! মেসেঞ্জার বিনামূল্যের ছিল এবং একটি সাধারণ "ইয়াহু আইডি" দিতে এটি ডাউনলোড এবং ব্যবহার করা যেত। পরিষেবাটি ভিওআইপি, ফাইল স্থানান্তর, ওয়েবক্যাম হোস্টিং, একটি টেক্সট বার্তা পরিষেবা এবং বিভিন্ন বিভাগে চ্যাট রুমে চ্যাট করা ইত্যাদি সুবিধা প্রদান করত।
ইয়্যাহু! মেসেঞ্জার ৯ই মার্চ, ১৯৯৮ সালে ইয়্যাহু! পেজার নামে প্রথম চালু করা হয়েছিল।
ইয়াহু মেসেঞ্জার ১৭ই জুলাই ২০১৮ সাল থেকে বন্ধ করে দেওয়া হয়।
আদিয়ামান
আদিয়ামান তুরস্কের দক্ষিণাঞ্চলের আদিয়ামান প্রদেশের রাজধানী ও প্রধান শহর। এটি তুরস্কের অন্যতম দ্রুত বর্ধমান শহর। আদিয়ামানের জনসংখ্যা ১৯৯০ সালের ১,০০,০৪৫ থেকে ২০০৯-এ বৃদ্ধি পেয়ে ১,৯৮,৪৩৩-তে পরিণত হয়েছে।
আদিয়ামানের কৃষিভিত্তিক অর্থনীতি ইউফ্রেটিস নদীকে কেন্দ্র করে গড়ে উঠেছে। আদিয়ামান শিল্পায়িত শহর নয়, গাধা বা খচ্চরের পিঠে চড়ে মানুষের ভ্রমণ এখনও এই অঞ্চলে একটি সাধারণ দৃশ্য। আতাতুর্ক জলাধার আদিয়ামানের নিকটেই, তাই সেচ ও কৃষিখাতে আরও অধিক বিনিয়োগের মাধ্যমে শহরটির অর্থনীতি শক্তিশালী হয়ে উঠতে পারে। এই শহরের অধিকাংশ মানুষ ইসলাম ধর্মাবলম্বী, ধার্মিক এবং রক্ষণশীল। আদিয়ামানে মদ, বিয়ার বা আধুনিক জীবনের বিভিন্ন প্রয়োজনীয় উপকরণ যেমন- ক্যাফে, সিনেমা, থিয়েটার ইত্যাদি পাওয়া যায় না। এখানকার রন্ধনশৈলী তুরস্কের দক্ষিণ-পূর্বাঞ্চলের রন্ধনশৈলীর অনুরূপ।
আদিয়ামানের লোকনৃত্য তুরস্কে বেশ জনপ্রিয়। এই নৃত্যে ঐতিহ্যবাহী পোশাক পরিধান করা হয়। আদিয়ামানস্পোর এই শহরের একটি ফুটবল দল।
বান্দসা নদী
বান্দসা নদী বাংলাদেশের উত্তর-পূর্বাঞ্চলের ময়মনসিংহ জেলার ফুলপুর ও তারাকান্দা উপজেলার একটি নদী।
সিদ্দিক বাজার বিস্ফোরণ
২০২৩ সালের ৭ মার্চ ঢাকার সিদ্দিক বাজারের একটি ভবনে বিস্ফোরণের ঘটনা ঘটে। এই দুর্ঘটনায় ১৮ জন মানুষের মৃত্যু হয়, আহত হয় শতাধিক ব্যাক্তি। বিস্ফোরণে পাশাপাশি দুটি বহুতল ভবন ক্ষতিগ্রস্ত হয়। একটি ভবন সাততলা এবং আরেকটি ভবন পাঁচতলা। এর মধ্যে সাততলা ভবনের বেসমেন্ট, প্রথম ও দ্বিতীয় তলা বিধ্বস্ত হয়। আর পাঁচতলা ভবনের নিচতলাও বিধ্বস্ত হয়। এই ভবনের দ্বিতীয় থেকে পঞ্চম তলা পর্যন্ত ব্র্যাক ব্যাংকের কার্যালয়।
বান্দসা নদী
প্রবাহ
বান্দসা নদী ময়মনসিংহ জেলার ফুলপুর উপজেলার ভাইটকান্দি ইউনিয়নে প্রবহমান খাড়িয়া নদী থেকে উৎপত্তি লাভ করেছে। অতঃপর এই নদীর জলধারা তারাকান্দা উপজেলার ডাকুয়া ইউনিয়নের মগড়া নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না। তারাকান্দা উপজেলা শহর এই নদীর তীরে অবস্থিত।
সিদ্দিক বাজার বিস্ফোরণ
কারন
ওই ভবনে গ্যাসের লাইনের ছিদ্র থেকে গ্যাস জমেছিল। সেটা থেকে বিস্ফোরণ হতে পারে বলে প্রাথমিকভাবে ধারণা করা হচ্ছে।
প্রতিক্রিয়া
বিস্ফোরণের পর ভবনটিকে ঝুঁকিপূর্ণ বলে জানান রাজধানী উন্নয়ন কর্তৃপক্ষের (রাজউক) চেয়ারম্যান মো. আনিছুর রহমান মিঞা।
বিরল ধাতু
যেসব ধাতুকে আকরিক থেকে নিষ্কাশন করা কঠিন এবং যেগুলি বাণিজ্যিকভাবে খুবই দামী, সেগুলিকে বিরল ধাতু (Rare metal) বলা হয়।
রাসায়নিকভাবে বিরল ধাতুগুলি অন্যান্য মৌলিক পদার্থের চেয়ে কম বিক্রিয়াশীল হয়। এগুলি সাধারণত নরম ও স্থিতিস্থাপক হয় এবং এদের হাল্কা আভা বা ঔজ্জ্বল্য আছে। ঐতিহাসিকভাবে বিরল ধাতুগুলিকে মুদ্রা হিসেবে ব্যবহার করা হত। কিন্তু বর্তমানে এগুলিকে শিল্পবাণিজ্য ও বিনিয়োগের পণ্য হিসেবে ব্যবহার করা হয়। যেমন সোনা, রূপা, প্লাটিনাম ও প্যালাডিয়াম এগুলির প্রতিটির একটি আই এস ও ৪২১৭ মুদ্রা কোড আছে।
সবচেয়ে পরিচিত বিরল ধাতুগুলি হল সোনা ও রূপা। এগুলি শিল্প, গহনা ও মুদ্রা তৈরিতে ব্যবহার করা হয়। এছাড়াও প্লাটিনাম দলের ধাতুগুলিকে বিরল ধাতু হিসেবে গণ্য করা হয়। যেমন রুথেনিয়াম, রোডিয়াম, প্যালাডিয়াম, অসমিয়াম, ইরিডিয়াম ও প্লাটিনাম। এদের মধ্যে প্লাটিনামকে পণ্য হিসেবে বাণিজ্যে ব্যবহার করা হয়। শুধু ব্যবহারিক দিক নয়, বরং বিনিয়োগে ও সম্পদের ধারক হিসেবে বিরল ধাতুর চাহিদা আছে। ঐতিহাসিকভাবে সাধারণ শিল্পজাত ধাতুর চেয়ে বিরল ধাতুগুলির বাজারদর অনেক বেশি।
Rare metal
বিজয় সিংহ
বিজয় সিংহ বিহারের একজন ভারতীয় রাজনীতিবিদ এবং বিহার বিধানসভার সদস্য। সিংহ ২০২০ সালের বিহার বিধানসভা নির্বাচনে জনতা দলের টিকিটে বরারী আসন থেকে জিতেছিলেন।
ন্যাশনাল সিকিউরিটি গার্ড
ন্যাশনাল সিকিউরিটি গার্ড বা রাষ্ট্রীয় সুরক্ষা গার্ড (এনএসজি) ভারতের স্বরাষ্ট্র মন্ত্রকের (এমএইচএ) অধীনে একটি বেসামরিক সন্ত্রাসবাদ বিরোধী সংগঠন। অপারেশন ব্লু স্টার, অক্ষরধাম মন্দিরের আক্রমণ এবং ইন্দিরা গান্ধীর হত্যার পরে এটি ১৯৮৪ সালের ১৫ ই অক্টোবর উত্থাপিত হয় "অভ্যন্তরীণ অশান্তির বিরুদ্ধে রাজ্যগুলিকে রক্ষা করার লক্ষ্যে সন্ত্রাসী কর্মকাণ্ডের বিরুদ্ধে লড়াই করার জন্য"।
এনএসজি স্বরাষ্ট্র মন্ত্রকের কর্তৃত্বাধীন এবং কেন্দ্রীয় সশস্ত্র পুলিশ বাহিনীর অভিন্ন নামকরণের অধীনে শ্রেণিবদ্ধ।  এটির একটি বিশেষ বাহিনীর নির্দেশিকা রয়েছে এবং এর মূল অপারেশন ক্ষমতাটি বিশেষ বাহিনী গোষ্ঠী (এসএজি) দ্বারা সরবরাহ করে, যা ভারতীয় সেনাবাহিনী থেকে প্রাপ্ত। এনএসজির পুলিশ উপাদান স্পেশাল রেঞ্জার্স গ্রুপ (এসআরজি) অন্যান্য কেন্দ্রীয় সশস্ত্র পুলিশ বাহিনী এবং রাজ্য পুলিশ বাহিনী থেকে ডেপুটেশন নেওয়া কর্মীদের সমন্বয়ে গঠিত।
রাষ্ট্রীয় সুরক্ষা গার্ডের সদস্যদের মাঝে মাঝে দ্য ব্ল্যাক ক্যাট বা কালো বিড়াল বলা হয়।
সংগঠন
এনএসজি ওয়েব সাইট অনুসারে, এটি ব্রিটিশ স্পেশাল এয়ার সার্ভিসের পাশাপাশি জার্মানির জিএসজি ৯ (গ্রেনসচুটজগ্রুপ ৯ বা "বর্ডার গার্ড গ্রুপ ৯") এর অনুকরণে গঠন করা হয়েছে।
সদর দপ্তর
মেহরাম নগর, পালম প্রশাসন মহাপরিচালককে প্রশাসনিক বিষয়ে চারজন ভারতীয় পুলিশ সার্ভিস কর্মকর্তা সহায়তা করেন, যার মধ্যে দু'জন প্রশাসন ও সদর দফতরের (সদর দফতরের) মহাপরিদর্শক, যিনি পরবর্তীতে ডেপুটি ইন্সপেক্টর জেনারেল সহায়তা করেন। এনএসজি-র আর্থিক উপদেষ্টা যুগ্ম-সচিব পদমর্যাদার একজন ভারতীয় রাজস্ব পরিষেবা (আইআরএস) কর্মকর্তা নিযুক্ত এবং এছাড়াও ভারতীয় নিরীক্ষা ও অ্যাকাউন্টস পরিষেবা এবং ভারতীয় নাগরিক অ্যাকাউন্ট পরিষেবা থেকে উপ-উপদেষ্টা রয়েছে।
মানেসর পরিচালনা এবং প্রশিক্ষণ: পরিচালনা এবং প্রশিক্ষণ এনএসজি-এর প্রতিনিধিত্ব নেওয়ার বিষয় প্রবীণ সেনা কর্মকর্তাদের অধীনে রয়েছে। ভারতীয় সেনাবাহিনীর একজন মেজর জেনারেল প্রতিনিধিত্বে ইন্সপেক্টর জেনারেল (অপারেশনস) হিসাবে মনোনীত, পরিকল্পনা ও পরিচালনা পরিচালনার জন্য দায়বদ্ধ। গুড়গাঁওয়ের মানেসারে অবস্থিত প্রশিক্ষণ ব্যবস্থা আরেক জন মেজর জেনারেল (প্রশিক্ষণ) এর অধীনে রয়েছে।
কলকাতা
২০০৮ সালে মুম্বই হামলার পরেই দেশের বিভিন্ন প্রান্তে এনএসজি ঘাঁটি গড়া হয়। ইউপিএ সরকারের আমলে অস্থায়ী ঘাঁটি তৈরি হয় মধ্যমগ্রামের বাদুতে। রাজারহাট নিউ টাউনে স্থায়ী ঘাঁটি স্থাপনের জন্য নির্দিষ্ট করা হয়।
২০২০ সালের ২১ শে মার্চ, পশ্চিমবঙ্গের রাজারহাটে স্বরাষ্ট্রমন্ত্রী অমিত শাহ দ্বারা ন্যাশনাল সিকিয়োরিটি গার্ড (এনএসজি) এর ২৯ বিশেষ যৌগিক গোষ্ঠী চত্বরটির উদ্বোধন করেন।  কলকাতায় বসে মুম্বই, হায়দরাবাদ, মানেসর, চেন্নাইয়ের স্থায়ী ঘাঁটিরও উদ্বোধন করেন তিনি। এনএসজি-কর্তারা জানান, পূর্ব ও উত্তর-পূর্বের জঙ্গি হানা বা অন্যান্য আপৎকালীন পরিস্থিতির মোকাবিলায় কয়েক ঘণ্টার মধ্যে কলকাতা থেকে রওনা দিতে পারবে বাহিনী।
যাদবপুর বিশ্ববিদ্যালয় শিক্ষাপ্রাঙ্গন ক্রীড়াঙ্গন
যাদবপুর বিশ্ববিদ্যালয় শিক্ষাপ্রাঙ্গন ক্রীড়াঙ্গন পশ্চিমবঙ্গের কলকাতায় যাদবপুর বিশ্ববিদ্যালয়ের বিধাননগর শিক্ষাপ্রাঙ্গনে অবস্থিত একটি বহুমুখী ক্রীড়াঙ্গন। মাঠটি মূলত ক্রিকেট, ফুটবল ও অন্যান্য খেলার জন্য ব্যবহৃত হয়। বিধাননগর শিক্ষাপ্রাঙ্গনের প্রধান মাঠটি ক্রিকেট অ্যাসোসিয়েশন অফ বেঙ্গলকে লিজ দেওয়া হয়েছে। এখানে প্রায়ই অন্তঃরাজ্য ও আন্তঃরাজ্য ক্রীড়া প্রতিযোগিতা আয়োজিত হয়। ২০০৪ সালে রঞ্জি ট্রফিতে বাংলা ক্রিকেট দল বনাম কর্ণাটক ক্রিকেট দলের একটি ম্যাচের মাধ্যমে ক্রীড়াঙ্গনটি উদ্বোধন করা হয়। সেই থেকে এই মাঠে প্রথম শ্রেণীর ক্রিকেট ম্যাচ আয়োজিত হচ্ছে।
এই ক্রীড়াঙ্গনে নিয়মিত লিস্ট এ ও টোয়েন্টি২০ ক্রিকেট ম্যাচ আয়োজিত হয়।
হাঙ্গেরিতে বৌদ্ধধর্ম
হাঙ্গেরিতে বৌদ্ধধর্ম ১৯৫১ সাল থেকে বিদ্যমান ছিল যখন আর্য মৈত্রেয় মন্ডালা বৌদ্ধ আদেশের (মহাযান শাখা) সদস্য হিসাবে আর্নো হেতেনি জার্মানিতে বৌদ্ধ মিশন প্রতিষ্ঠা করেন। যাইহোক, প্রথম বৌদ্ধ সম্প্রদায় ১৮৯০-এর দশকে মারামারোসজিগেটে (আজ রোমানিয়ার অংশ সিগেতু মারমাতিই) প্রতিষ্ঠিত হয়েছিল। আশ্রয় নিয়েছিলেন এবং বৌদ্ধ কাতেত ("বৌদ্ধ ধর্মবিশ্বাস") (১৮৯৩) লেখেন - হাঙ্গেরিয়ানে প্রথম বৌদ্ধ ধর্মবিশ্বাস। এই অনুসারে, ধর্মটি হাঙ্গেরিতে এক শতাব্দীরও বেশি সময় ধরে বিদ্যমান। ১৯৩৩ সালে হাঙ্গেরিয়ান ফিলোলজিস্ট এবং প্রাচ্যবিদ - প্রথম তিব্বতি -ইংরেজি অভিধান এবং ব্যাকরণ বই 'সান্দর করোসি সোমা'- এর লেখক - জাপানে বোধিসত্ত্ব হিসাবে স্বীকৃত হন। হাঙ্গেরিতে জোসেফ হলোসিকে দ্বিতীয় বোধিসত্ত্ব হিসাবে বিবেচনা করা হয়।
আনুষ্ঠানিকভাবে হাঙ্গেরিতে সাতটি স্তূপ উদ্বোধন করা হয়েছে: দুটি বুদাপেস্টে, এবং একটি বুদাকেসি, বুক্কমোগিওরোসদ ( সিসারনেলি ), জালাসজান্তো, টার এবং বেকস্কেনে। Zalaszánto-এর শান্তি স্তুপ হল ইউরোপের বৃহত্তম বৌদ্ধ মন্দির যার 30-মিটার উচ্চতা এবং 24-মিটার প্রস্থ।
শুরু
হাঙ্গেরিয়ান উপজাতিদের প্রাচীন ধর্ম ছিল শামানবাদ, কিন্তু সম্ভবত কেউ কেউ তাদের পশ্চিমমুখী অভিবাসনের সময় বৌদ্ধ ধর্মে এসেছিলেন এবং তাদের মধ্যে কেউ কেউ সম্ভবত বৌদ্ধ ধর্মকে তাদের ধর্ম হিসেবে গ্রহণ করেছিলেন। বৌদ্ধধর্মের ধর্মীয় সহনশীলতার কারণে একই সময়ে দুই বা ততোধিক ঐতিহ্য পালন করা সম্ভব হয়েছিল, যেমনটি তিব্বতি এবং মঙ্গোলীয় উপজাতিদের ক্ষেত্রে ছিল। 15 শতকে একজন মানবতাবাদী দার্শনিক জেলেত্তি, অনুসন্ধান থেকে পালিয়ে এসে হাঙ্গেরির রাজা ম্যাথিয়াস করভিনাসের দরবারে আশ্রয় পেয়েছিলেন। গ্যালিওটি বুদ্ধকে একজন "ভারতীয় ঋষি" বলে অভিহিত করেছিলেন এবং তিনি মনে করেছিলেন যে দেশের রাজধানী, বুদা তার নামে নামকরণ করা হয়েছিল।
Sándor Kőrösi Csoma, হাঙ্গেরিয়ানদের প্রাচীন জন্মভূমি খুঁজে পাওয়ার আশায়, আফগানিস্তান হয়ে ভারতে যেতে চেয়েছিলেন এবং আরও তিব্বত হয়ে মঙ্গোলিয়ায় যেতে চেয়েছিলেন। অবশেষে তিনি উত্তর ভারতের লাদাখে পৌঁছান। জান্সকারের এই সময়কালে - সিসোমা উপত্যকা পরিদর্শনকারী প্রথম ইউরোপীয় ছিলেন - তিনি তিব্বতি ভাষা এবং ইন্দো-তিব্বতীয় বৌদ্ধধর্মের সাহিত্যের মূল অংশে ষোল মাসের গভীর অধ্যয়নে নিমগ্ন ছিলেন, স্থানীয় লামা, সাংস-এর সাথে। rgyas-fun-tshogs. তিনি প্রথম ইউরোপীয়দের মধ্যে একজন যিনি তিব্বতি ভাষা আয়ত্ত করেছিলেন এবং ইন্দো-তিব্বতীয় বৌদ্ধ সাহিত্যের দুটি মহান বিশ্বকোষ, কাঙ্গিউর (100 খণ্ড) এবং bsTan-'gyur (224 খণ্ড) পড়েছিলেন, যাতে বৌদ্ধ বইয়ের অনুবাদ রয়েছে। ভারত থেকে. Kőrösi Csoma 1933 সালে টোকিওতে তাইশয়ো বৌদ্ধ বিশ্ববিদ্যালয়ে Csoma Bosatsu নামে বোধিসত্ত্ব উপাধি পান।
Kőrösi Csoma পরে
লাসজলো মেদন্যান্সজকি মারামারোসজিগেটে হাঙ্গেরিয়ানদের আগমনের স্কেচ, আরপাদ ফেসজির চিত্রকর্মে কাজ করছিলেন। জোসেফ হলোসি একটি বৌদ্ধ বৃত্তের নেতৃত্ব দেন যা মেদন্যান্সজকির জন্য একটি বড় প্রভাব হয়ে ওঠে। ফলে তিনি তার বাকি জীবন বৌদ্ধ ধর্মে উৎসর্গ করেন। Mednyánszky ছিলেন প্রথম হাঙ্গেরিয়ান শিল্পী যিনি তার পছন্দের রং এবং থিম দিয়ে বৌদ্ধ ধর্মের প্রতিনিধিত্ব করেন। 1931 থেকে 1935 সালের মধ্যে বুদাপেস্টে আরেকটি বৌদ্ধ সম্প্রদায় ছিল। প্রধান ব্যক্তিত্ব ছিলেন লাসজলো ভ্যাগো পাইকার এবং টিবোর বোরোমিজা চিত্রকর। তাদের সীলগুলি বুদ্ধের প্রতিনিধিত্ব করত একটি székely গেট (অলঙ্কৃত দরজা) এর চারপাশে একটি এপিগ্রাফ দ্বারা বেষ্টিত: "Magyar Buddhisták" (হাঙ্গেরিয়ান বৌদ্ধ)।
লেখক Géza Gárdonyi ও পুনর্জন্মে বিশ্বাস করতেন এবং একটি সময় ছিল যখন তিনি বৌদ্ধ ধর্মে রূপান্তর করতে চেয়েছিলেন।
হাঙ্গেরিতে প্রথম সরকারী সংঘটি 1951 সালে প্রতিষ্ঠিত হয়েছিল-বেন এরন হেতেনি যিনি 1938 সালে জার্মানিতে নিযুক্ত হয়েছিলেন। হাঙ্গেরিয়ান বৌদ্ধ মিশনের প্রতিষ্ঠার প্রকৃত তারিখ 18 ফেব্রুয়ারি 1952। আর্য মৈত্রেয় মন্ডলা জার্মান বৌদ্ধ ধারাটি লামা অনাগরিকা গোবিন্দ, জার্মান ভ্রমণকারী, দার্শনিক, চিত্রকর এবং কবি দ্বারা প্রতিষ্ঠিত হয়েছিল। এই আদেশ মহাযানের অন্তর্গত এবং এর আচারগুলি তিব্বতি ঐতিহ্য অনুসরণ করে। Ernő Hetényi ছিলেন তৃতীয় ব্যক্তি যিনি এই আদেশ থেকে স্নাতক হয়েছেন। 1956 সালে প্রতিবেশী দেশগুলিতে বৌদ্ধ ধর্মের প্রচারের জন্য বৌদ্ধ মিশনকে পূর্ব ইউরোপীয় কেন্দ্র হিসাবে ঘোষণা করা হয়। মিশনের লক্ষ্য ছিল পক্ষপাত ছাড়াই সমস্ত বৌদ্ধ বিদ্যালয়ের প্রতিনিধিত্ব করা। বার্লিনে Kőrösi Csoma Sándor International Buddology Institute- এর ভিত্তি একই লক্ষ্য অর্জনের লক্ষ্যে ছিল। তার পূর্ব ভ্রমণের সময় হেতেনি ভারত, মঙ্গোলিয়া, বুরিয়াতিয়া এবং লাওসের মঠ পরিদর্শন করেন। তিনি তিব্বতি এবং মঙ্গোলিয়ান লামাদের কাছ থেকে ক্ষমতায়ন পেয়েছিলেন এবং 1982 সালে তিনি 14 তম দালাই লামার দ্বারা আশীর্বাদ পেয়েছিলেন যার সাথে তিনি তিনবার দেখা করেছিলেন।
1990 সালে, বিভিন্ন সমস্যার কারণে, Kőrösi Csoma Sándor Institute বন্ধ করে দেওয়া হয়েছিল, কিন্তু পরে, হাঙ্গেরিয়ান বৌদ্ধধর্মের দুই মহান ঐতিহাসিক ব্যক্তিত্ব, Dobosy Antal এবং Takács László, এটিকে পুনর্গঠিত করে পুনরায় চালু করেন। এরপর সারা দেশে বৌদ্ধদের আদেশ ও বিদ্যালয় খোলা হয়। আকস্মিক স্বাধীনতা এবং বৃহৎ সংখ্যক প্রতিষ্ঠানের মানও কিছুটা কমে যাওয়ায় জড়িত। নতুন বই প্রকাশিত হয়েছে যা মূলত ইংরেজি থেকে অনুবাদ করা হয়েছিল।
জায়গা
হাঙ্গেরিতে এখন পর্যন্ত সাতটি স্তূপ রয়েছে: দুটি বুদাপেস্টে এবং একটি বুদাকেসজি, বুক্কমোগিওরোসড ( সিসারনেলি ), জালাসজান্তো, টার এবং বেকস্কে। তাদের মধ্যে তিনটি জনসাধারণের জন্য অবাধে পরিদর্শন করা যেতে পারে: একটি Zalaszántó (সবচেয়ে বড়, জালা কাউন্টিতে ), একটি টার এবং নতুনটি বেকস্কে ( এই দুটি পরে Nógrád কাউন্টিতে ); অন্য চারটির মধ্যে দুটি বুদাপেস্টে, একটি বুদাকেসিতে এবং বুক্কমোগিওরোসডের কাছে, উসজোনে (বোর্সোদ -আবাউজ-জেমপ্লেন কাউন্টি )। তদুপরি, বিরি, সাজাবোল্কস-সজাটমার-বেরেগ কাউন্টিতে একটি স্তূপ রয়েছে যা 2010 সালে নির্মিত হয়েছিল।
হোবোজি জেন মন্দিরটি পিলিসজেন্টলাসজলোতে রয়েছে, ভন কোয়াং সাজা আন্তর্জাতিক জেন মন্দিরটি এসজটারগমের কাছে রয়েছে, এবং মোকুশো জেন হাউসটি সোমবাথেলিতে রয়েছে।
বুদাপেস্টের 15 তম জেলার বু ই মন্দিরটি হাঙ্গেরিয়ান চীনাদের চ্যান বৌদ্ধদের প্রথম মন্দির।
ধম্মদ্বীপ মঠ একটি ছোট উপত্যকার বাজনা গ্রামে, বাজনা এবং ইপোলের মধ্যবর্তী রাস্তার পাশে।
রোমা বৌদ্ধ
তারা হাঙ্গেরির রোমানি জনগণের একটি বড় সংখ্যালঘু যারা থেরবাদ বৌদ্ধ ধর্ম গ্রহণ করেছিল, যারা বিআর আম্বেদকরের দলিত বৌদ্ধ আন্দোলনের অন্তর্গত, এবং তারা চন্দলার বংশধর বলে বিশ্বাস করে যারা 400 খ্রিস্টাব্দ - 500 খ্রিস্টাব্দে বিহার ত্যাগ করেছিল, এছাড়াও বিহার কাউন্টি এবং হাজদু- হাঙ্গেরির বিহার কাউন্টি, জানোস বিহারির নামে নামকরণ করা হয়েছিল ভারতের একসময়ের হোমল্যান্ড বিহার রাজ্যের নামে।
কাইনা ইয়োশিও
কাইনা ইয়োশিও (吉尾 海夏, Kaina Yoshio; জন্ম: ২৮ জুন ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে মধ্যমাঠের খেলোয়াড় হিসেবে খেলেন।  তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।
২০১৭ সালে, কাইনা জাপান অনূর্ধ্ব-১৯ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
কাইনা ইয়োশিও ১৯৯৮ সালের ২৮শে জুন তারিখে জাপানের হিয়োগো প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কাইনা জাপান অনূর্ধ্ব-১৯ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করেছেন।
নিত্যরঞ্জন সেন
নিত্যরঞ্জন সেন (Nittaranjna Sen) (? - ৭ জানুয়ারি, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩০ সালে বিপ্লবমন্ত্রে দীক্ষা নেন। ১৯৩৩ সালে মাস্টারদা সূর্যসেন এবং তারকেশ্বর দস্তিদারের মৃত্যুদণ্ডের প্রতিশোধ গ্রহণের জন্য চট্টগ্রাম যুব বিপ্লবী দলের চার জন সদস্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। এতে পুলিস সুপার পিটার ক্লিয়ারি নিহত হয় এবং কয়েকজন শ্বেতাঙ্গ আহত হন। মিলিটারির পাল্টা আক্রমণে ঘটনাস্থলে তিনি এবং হিমাংশুবিমল চক্রবর্তী নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হয়ে মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।
জন্ম
নিত্যরঞ্জন সেনের জন্ম চট্টগ্রামে। তিনি চট্টগ্রাম মিউনিসিপ্যাল স্কুলের ছাত্র ছিলেন।
ড্যানিয়েল জোসেফ ব্র্যাডলি
প্রারম্ভিক জীবন ও শিক্ষা
ড্যানিয়েল ব্র্যাডলি ১৯২৮ সালের ১৮ জানুয়ারি জন্মগ্রহণ করেন। তাঁর পিতা জন ব্র্যাডলি ও মাতা মার্গারেট ব্র্যাডলি। তাঁরা ডেরি শহরের লেকি রোড এলাকায় বসবাস করতেন। ড্যানিয়েল টেলিগ্রাফ কোম্পানির জন্য কাজ করতে গিয়ে বিদ্যালয়ের প্রাতিষ্ঠানিক লেখাপড়া ছেড়ে দেন। পরবর্তীতে তিনি সেন্ট কুলম্বস কলেজে লেখাপড়া নতুন করে শুরু করেন। উত্তর আয়ারল্যান্ডের বেলফাস্ট শহরের সেন্ট মেরিস কলেজ থেকে তিনি শিক্ষকতার প্রশিক্ষণ গ্রহণ করেন।
ডেরিতে প্রাথমিক বিদ্যালয়ে শিক্ষকতা করার সময় তিনি গণিতের একটি ডিগ্রি লাভের জন্য অধ্যয়ন করেন। তিনি লন্ডন বিশ্ববিদ্যালয়ের বহিঃশিক্ষার্থী ছিলেন। ১৯৫৩ সালে তিনি বিশ্ববিদ্যালয়ের ডিগ্রি লাভ করেন।
লন্ডনে এক বিদ্যালয়ে ড্যানিয়েল গণিত পড়াতেন। একসময় তিনি সিদ্ধান্ত নেন, বার্কবেক কলেজে সান্ধ্য কোর্সে পড়াশোনা করবেন। তাঁর প্রথম পছন্দ ছিল গণিত, কিন্তু যেহেতু ইতোমধ্যেই তিনি গণিতের ডিগ্রিধারী ছিলেন, তাই বার্কবেক কলেজের এক কর্মচারী তাঁকে পদার্থবিজ্ঞান নিয়ে পড়ার পরামর্শ দেন। পদার্থবিজ্ঞান পড়ে তাঁর মনে হয়, এটা অনেকটা গণিতের মতই।
১৯৫৭ সালে চার বছরের খণ্ডকালীন পড়াশোনা শেষ করার পর বার্কবেক কলেজ তাঁকে পদার্থবিজ্ঞানে স্নাতক ডিগ্রি প্রদান করে। তিনি চূড়ান্ত পরীক্ষায় সমগ্র লন্ডন বিশ্ববিদ্যালয়ে সর্বোচ্চ নম্বর পেয়েছিলেন। পরবর্তীতে তিনি রয়েল হলোওয়ে কলেজে সহকারী প্রভাষক পদে যোগদান করেন। একই সময় তিনি পিএইচডি কোর্সে ভর্তি হন। ড্যানিয়েল স্যামুয়েল তোলানস্কি-র অধীনে ফেব্রি-পেরো ইন্টারফেরোমিটার ও ইথানলের সাহায্যে উচ্চশক্তির বর্ণালি নিয়ে গবেষণা করেন। ১৯৬১ সালে তিনি পিএইচডি ডিগ্রি অর্জন করেন।
কর্মজীবন ও গবেষণা
ব্র্যাডলি লেজার পদার্থবিজ্ঞানের অন্যতম অগ্রদূত ছিলেন। উচ্চগতির অনুরণিত লেজার রশ্মির উপর তাঁর করা কাজ লেজার রশ্মির ব্যবহারযোগ্যতা উল্লেখযোগ্য হারে বৃদ্ধি করেছে। ডাই করা লেজার রশ্মির উপর কাজ করার সময় তিনি এক পিকোসেকেন্ড দৈর্ঘ্যের আলোক অনুরণন সৃজনে সক্ষম হয়েছিলেন। বক্ররৈখিক আলোক অন্তঃক্রিয়ার উন্নয়নে ব্র্যাডলি উল্লেখযোগ্য ভূমিকা পালন করেন। যুক্তরাজ্য ও আয়ারল্যান্ডের অনেক লেজার গবেষক তাঁর মাধ্যমে অনুপ্রাণিত হয়েছেন।
১৯৬৩ সালে তিনি লেজার পদার্থবিজ্ঞান নিয়ে গবেষণা শুরু করলেও এক বছর পর রয়েল হলোওয়ে কলেজে সহযোগী অধ্যাপক হিসেবে প্রত্যাবর্তন করেন। ১৯৬৬ সালে তিনি বেলফাস্টের কুইন্স বিশ্ববিদ্যালয়ের অধ্যাপক নিযুক্ত হন।
উচ্চশক্তির সৌর বর্ণালিমিতি নিয়ে গবেষণা করার জন্য ড্যানিয়েল একটি মহাকাশ গবেষণা দল প্রতিষ্ঠা করেন। বিভিন্ন সংস্থা থেকে তিনি উল্লেখযোগ্য পরিমাণ অর্থায়ন লাভ করেন, যার ফলে তিনি তার গবেষণাকেন্দ্রকে বিশ্বের অন্যতম লেজার গবেষণাকেন্দ্রে পরিণত করেন। ৬৫ জন বিজ্ঞানী সেখানে কর্মরত ছিলেন। ১৯৭০ এর দশকে উত্তর আয়ারল্যান্ডে রাজনৈতিক সহিংসতা বৃদ্ধি পেলে তিনি বেলফাস্ট ছেড়ে চলে যান।
১৯৭৩ সালে তিনি ইম্পেরিয়াল কলেজে লেজার পদার্থবিজ্ঞান বিভাগের চেয়ারম্যান পদে নিযুক্ত হন। আলোক পদার্থবিজ্ঞান, লেজার পদার্থবিজ্ঞান ও মহাকাশ পদার্থবিজ্ঞানে তাঁর অসামান্য দক্ষতা ছিল। ১৯৭৬ থেকে ১৯৮০ সালে তিনি পদার্থবিজ্ঞান বিভাগের বিভাগীয় প্রধান পদে দায়িত্ব পালন করেন। কিন্তু কলেজ প্রশাসনের পরিচালনাগত ত্রুটি-বিচ্যুতি লক্ষ্য করে তিনি হতাশ হয়ে ওঠেন। তাই ১৯৮০ সালে পদত্যাগপত্র জমা দিয়ে তিনি ডাবলিন চলে যান।
আন্তঃবিবাহ
আন্তঃবিবাহ উল্লেখ করতে পারে:
১১৯৪
১১৯৪ গ্রেগরীয় বর্ষপঞ্জির একটি সাধারণ বছর।
পাকিস্তান ফ্যাশন উইক
পাকিস্তান ফ্যাশন উইক ( পিএফডাব্লু ) প্রতি বছর পাকিস্তানের করাচিতে একটি ফ্যাশন ইভেন্ট । অনুষ্ঠানটি করাচিতে অবস্থিত একটি সংস্থা ফ্যাশন পাকিস্তান কাউন্সিল (এফপিসি) আয়োজন করে। এফপিডাব্লুটি প্রথম ২০০৯ সালে করাচির ম্যারিয়ট হোটেলে চালু হয়েছিল।
২০১২
এফপিডব্লিউর চতুর্থ সংস্করণটি ২০১২ সালের সেপ্টেম্বরে করাচিতে অনুষ্ঠিত হয়েছিল। অনুষ্ঠানটি তিনদিন ধরে পাকিস্তানের আশেপাশের ফ্যাশন ডিজাইনারদের দুর্দান্ত প্রদর্শন নিয়ে আয়োজিত হয়েছিল।
২০১৩
এফপিডাব্লু ২০১৩ সালের ৫ মার্চ ২০-২২ মার্চ অনুষ্ঠিত হওয়ার কথা ছিল, তিন দিনের ইভেন্টে পাকিস্তান জুড়ে ত্রিশজন ডিজাইনার উপস্থাপিত হবে। তবে আব্বাস টাউন ট্র্যাজেডির কারণে এফপিসির প্রধান নির্বাহী কর্মকর্তা এবং ডিজাইনার মাহিন খান এপ্রিল ২০১৩ এ স্থগিত করেছিলেন। তিন দিনের এই অনুষ্ঠানটি ৯ই এপ্রিল, ২০১৩ এ অনুষ্ঠিত হয়েছিল।
অমর সিং (ক্রিকেটার)
ঘরোয়া প্রথম-শ্রেণীর ভারতীয় ক্রিকেটে সৌরাষ্ট্রের প্রতিনিধিত্ব করেছেন। দলে তিনি মূলতঃ অল-রাউন্ডারের দায়িত্বে ছিলেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে নিচেরসারিতে কার্যকরী ব্যাটিং করতেন ‘লধা’ ডাকনামে পরিচিত অমর সিং।
প্রথম-শ্রেণীর ক্রিকেটে অংশগ্রহণ
প্রথম-শ্রেণীর ক্রিকেটে নয় বছরের অধিক সময় অতিবাহিত করেছেন অমর সিং। ৯২টি প্রথম-শ্রেণীর খেলায় অংশ নিয়ে ১৮.৩৫ গড়ে ৫০৮ উইকেট লাভ করেন। ব্যাটসম্যান হিসেবেও সফল ছিলেন। পাঁচটি শতরানের ইনিংস রয়েছে তার। ঘরোয়া রঞ্জি ট্রফিতে প্রথম ভারতীয় হিসেবে ১০০০ রান ও ১০০ উইকেট লাভের ন্যায় ‘ডাবল’ লাভে সক্ষমতা দেখান।
১৯৩১-৩২ মৌসুমে ফ্রিলুটার্স দলের পক্ষে খেলেন। নিজামস স্টেট রেলওয়ে এ দলের বিপক্ষে খেলায় লধা রামজী’র ৮/১৪ ও ৪/৩২ বোলিং পরিসংখ্যানের সাথে তিনিও বাকী আট উইকেট পেয়েছিলেন।
ল্যাঙ্কাশায়ার লীগে কোলন দলের পক্ষে ক্লাব ক্রিকেটে অংশ নেন। ক্লাবের প্রথম বিদেশী পেশাদার খেলোয়াড় ছিলেন অমর সিং। নেলসনের লিয়ারি কনস্ট্যান্টাইনের সাথে প্রতিদ্বন্দ্বিতায় অবতীর্ণ হতেন। দলে তার অন্তর্ভূক্তির ফলে ক্লাবের প্রবেশপথের মূল্য ও সদস্যপদ দ্বিগুণ হয়ে যায়।
অভিষেক টেস্টের পূর্বে ল্যাঙ্কাশায়ারের বিপক্ষে ১০ নম্বরে ব্যাটিংয়ে নেমে অপরাজিত ১৩১* রান তুলেছিলেন। ১৯৩৭-৩৮ মৌসুমে লর্ড টেনিসনের নেতৃত্বাধীন মেরিলেবোন ক্রিকেট ক্লাবের (এমসিসি) বিপক্ষে অনানুষ্ঠানিক টেস্টে অংশ নেন। ঐ সিরিজে ১৬.৬৬ গড়ে ৩৬ উইকেট দখল করেন অমর সিং।
টেস্ট ক্রিকেট
দ্বিতীয় বিশ্বযুদ্ধের পূর্বে সমগ্র খেলোয়াড়ী জীবনে ৭টি টেস্টে অংশগ্রহণের সুযোগ ঘটে অমর সিংয়ের। খেলাগুলোয় অংশ নিয়ে ২৮ উইকেট লাভ করেছেন। প্রথম ভারতীয় ব্যাটসম্যান হিসেবে টেস্ট ক্যাপ লাভ করেন।
১৯৩২ সালে ভারত দলের সদস্যরূপে ইংল্যান্ড গমন করেন। ঐ সফরে অমর সিং ও মোহাম্মদ নিসার উদ্বোধনী বোলার হিসেবে যথেষ্ট সফলতার স্বাক্ষর রেখেছিলেন। অমর সিং ২০.৩৭ গড়ে ১১১ উইকেট ও মোহাম্মদ নিসার ১৮.০৯ গড়ে ৭১ উইকেট পান। তন্মধ্যে, অমর সিং তিনবার খেলায় দশ উইকেট পেয়েছিলেন। ইনিংসে সেরা বোলিং পরিসংখ্যান গড়েন ৮/৯০।
২৫ জুন, ১৯৩২ তারিখে স্বাগতিক ইংল্যান্ডের বিপক্ষে টেস্ট অভিষেক ঘটে তার। অভিষেক খেলাতেই ৫১ রানের মনোরম ইনিংস খেলেন। এরফলে টেস্ট ক্রিকেটে প্রথম ভারতীয় খেলোয়াড় হিসেবে অর্ধ-শতক করেছিলেন। মোহাম্মদ নিসারের সাথে ফাস্ট বোলিং জুটি গড়ে সফলতা পেয়েছেন। লর্ডস টেস্টে এ দুজন সকলের কেন্দ্রবিন্দুতে উপনীত হন।
নিসার পার্সি হোমস ও হার্বার্ট সাটক্লিফকে আউট করলে ইংল্যান্ডের সংগ্রহ ৮/১ ও ১১/২ হয়। কোন রান না করেই ফ্রাঙ্ক ওলি আউট হলে দলের সংগ্রহ ১৯/৩ হয় ও ইংল্যান্ড গুরুতর সমস্যায় নিপতিত হয়। তবে কিংবদন্তীতুল্য ওয়ালি হ্যামন্ড অধিনায়ক ডগলাস জারদিনের সাথে দলকে টেনে তোলার চেষ্টা চালান। তৃতীয় উইকেটে এ জুটি ৮২ রান যুক্ত করলে অমর সিং তার প্রথম উইকেট লাভ করেন। মাঝারিসারিতে নিসার আরও তিন উইকেট পান। এরপর ভারতীয় অধিনায়ক সি. কে. নায়ড়ুকে নিচেরসারিতে ভাঙ্গন ধরান। এরফলে, ইংল্যান্ড ২৫৯ রান তুলতে সক্ষম হয়। নায়ড়ু ২/৪০ লাভ করেন। অন্যদিকে, অমর সিং ৩১.১ ওভার বোলিং করে ২/৭৫ পান।
১৫৩/৪ তোলা সত্ত্বেও ভারত ১৮৯ রান অল-আউট হয়। দ্বিতীয় ইনিংসে অমর সিংয়ের বলে সাটক্লিফ আউট হলে ইংল্যান্ডের সংগ্রহ ১/৩০ হয়। অপর ভারতীয় ফাস্ট বোলার জাহাঙ্গীর খান মাঝারিসারিতে আঘাত হানেন ও ইংল্যান্ডকে ৪/৬০-এ নিয়ে যান। এ ইনিংসে অমর সিং ৪১ ওভার বোলিং করে ২/৮৪ পান। তবে, প্রথম ইনিংসে জারদিনের ৭৯ রানের পর দ্বিতীয় ইনিংসে অপরাজিত ৮৫* রান তুললে ইংল্যান্ড ২৭৫/৮ তুলে ইনিংস ঘোষণা করে। দ্য ক্রিকেটার এ প্রসঙ্গে উল্লেখ করে যে, সৌভাগ্যবশতঃ অধিনায়ক জারদিনের ন্যায় ইস্পাততুল্য যোদ্ধা এ বাঁধার প্রাচীর ডিঙ্গিয়েছেন।
দ্বিতীয় ইনিংসে ৩৪৬ রানের জয়ের লক্ষ্যমাত্রায় নেমে ভারতের সংগ্রহ ১০৮/৭-এ দাঁড়ায়। তবে নিচেরসারিতে ব্যাটিংয়ে নেমে বেশ প্রতিরোধ গড়ে তোলেন। এক ছক্কা সহযোগে ৫১ রান তুলেন। অষ্টম উইকেট জুটিতে লাল সিংয়ের সাথে ৭৪ রান তুলেন। সর্বশেষ খেলোয়াড় হিসেবে আউট হলে ভারত দল ১৫৮ রানে পরাজিত হয়।
বাদ-বাকী ছয় টেস্টই ইংল্যান্ডের বিপক্ষে খেলেন। তন্মধ্যে, ১৯৩৪ সালে কলকাতায় ৪/১০৬ লাভ করেছিলেন। ১৯৩৬ সালে লর্ডসে ৬/৩৫ ও ১৯৩৪ সালে চেন্নাইয়ে ব্যক্তিগত সেরা বোলিং পরিসংখ্যান ৭/৮৬ পান। ছয়বার ইনিংসে পঁয়ত্রিশ ওভারের বেশি বোলিং করেছেন তিনি।
১৯৩৩-৩৪ মৌসুমে সফরকারী ইংল্যান্ডের বিপক্ষে মাদ্রাজ টেস্টে দূর্দান্ত ক্রীড়াশৈলী উপহার দেন। সফরকারী দলের প্রথম ইনিংসে সংগৃহীত ৩৩৫ রানের বিপরীতে ৪৪.৪ ওভারে ৭/৮৬ বোলিং পরিসংখ্যান গড়েন। এরপর দ্বিতীয় ইনিংসে ৪৮ রান তুলেন।
১৯৩৬ সালে লর্ডসে এক পর্যায়ে প্রথম নয় ওভারে ৪/১০ লাভ করেন। ঐ ইনিংসে তিনি ২৫.১ ওভার বোলিং করে ৬/৩৫ পান। পরের টেস্ট ওল্ড ট্রাফোর্ডে অনুষ্ঠিত হয়। খেলায় তিনি অপরাজিত ৪৮ তুলে দলকে ইনিংস পরাজয় থেকে রক্ষা করেন।
খেলার ধরন
ছয় ফুট দুই ইঞ্চি দীর্ঘাকায় অমর সিং তার উচ্চতাকে কাজে লাগিয়ে বেশ সফলতা পেয়েছেন। প্রশস্ত কাঁধের অধিকারী ছিলেন তিনি। প্রকৃত ফাস্ট বোলার না হলেও অমর সিং পর্যাপ্ত বাউন্স ও পিচে বলকে ঘোরাতে সক্ষম ছিলেন। বারো গজেরও অধিক দূরত্ব থেকে দৌঁড়ে বলে গতি আনয়ণ করতেন তিনি। ইংরেজ পরিবেশে বেশ উপযোগী ছিল তার জন্য। নতুন বলকে নিয়ে বেশ সাড়া জাগাতেন। উভয় দিকেই সুইং করানোয় সক্ষম ছিলেন। বোলিংকালে আক্রমণাত্মক ফিল্ডিং সাজাতেন।
ওয়ালি হ্যামন্ড তার সম্পর্কে মন্তব্য করেন যে, উদ্বোধনী বোলার হিসেবে তিনি বেশ বিপজ্জ্বনক ছিলেন যা আমি আর দেখিনি। ১৯৭০ সালে অনানুষ্ঠানিক সংবাদ সম্মেলনে লিওনার্ড হাটন মন্তব্য করেন যে, বিশ্বে অমর সিংয়ের ন্যায় সেরা বোলার আর কেউ নেই। ইয়র্কশায়ারে থাকাকালে তিনি অমর সিংয়ের বিপক্ষে খেলেছেন।
ব্যক্তিগত জীবন
লধা রামজী নামীয় তার এক জ্যেষ্ঠ ভ্রাতা ছিল। রামজী বোম্বেতে ইংল্যান্ডের বিপক্ষে একটি টেস্টে খেলেছিলেন। তার ভাইপো ভিএল নকুম প্রথম-শ্রেণীর খেলায় অংশ নিয়েছেন।
২১ মে, ১৯৪০ তারিখে মাত্র ৩০ বছর বয়সে গুজরাতের জামনগর এলাকায় নিজ বাসভবনে নিউমোনিয়ায় আক্রান্ত হয়ে অমর সিংয়ের দেহাবসান ঘটে।
সৈয়দপুর রেলওয়ে স্টেশন
সৈয়দপুর রেলওয়ে স্টেশন বাংলাদেশের রংপুর বিভাগের নীলফামারী জেলার একটি রেলওয়ে স্টেশন।
অবস্থান
সৈয়দপুর রেলওয়ে স্টেশন চিলাহাটি-পার্বতীপুর-সান্তাহার-দর্শনা লাইনের চিলাহাটি থেকে পার্বতীপুর অংশে অবস্থিত।
ইতিহাস
সৈয়দপুর
পরিষেবা
সৈয়দপুর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
শাকম্ভরী
হিন্দু ধর্মে, দেবী শাকম্ভরী (সংস্কৃত: शाकम्भरी) হলেন মহাদেবীর অবতার। তার নাম "শাকম্ভরী" এর অর্থ- যিনি প্রাণিকূলকে ফলমূল এবং শাকসবজি প্রদান করে রক্ষা করেন।" কথিত হয়েছে যে, শত বৎসরব্যাপী দুর্ভিক্ষে জর্জরিত মানব ও প্রাণিদেরকে রক্ষা করার জন্য শত বৎসরের শেষে দেবী পরামাশক্তি শাকম্ভরী রূপে আবির্ভূত হন। দেবী শাকম্ভরী ঋষি, মানবগণকে শাক ও ফলমূল প্রদান করেন। এতে অনাহারী ও দুর্ভিক্ষপীড়িত প্রাণিদের জীবন রক্ষা পায়। "দেবী মাহাত্ম্য বা শ্রী শ্রী দুর্গা সপ্তশতী/ শ্রী শ্রী চণ্ডীর "মূর্তি রহস্য" অধ্যায়ে উক্ত হয়েছে- দেবী শাকম্ভরী, মহামায়া জগজ্জননীর তৃতীয় অবতার। দেবী মহামায়ার অন্যান্য অবতারগণ হলেন— নন্দাদেবী, দেবী রক্তদন্তিকা, দুর্গা, দেবী ভীমা এবং দেবী ভ্রামরী। দেবী আদিশক্তি মহামায়ার অনেক শক্তিপীঠ রয়েছে। তবে, রাজস্থানের সম্বর পীঠ এবং উত্তর প্রদেশে অবস্থিত সহরণপুর শক্তিপীঠ দেবী শাকম্ভরীর মন্দির হিসেবে খুবই বিখ্যাত। ভগবতী শাকম্ভরীর সবচেয়ে প্রাচীন মন্দিরটি শিবালিক পার্বত্য অঞ্চলের একটি জঙ্গলের মধ্যে একটি মৌসুমী নদীর তীরে অবস্থিত। এই মন্দিরের উল্লেখ স্কন্দ পুরাণ, মার্কন্ডেয় পুরাণ, ভাগবত পুরাণ প্রভৃতি পুরাণে পাওয়া যায়। কথিত হয় যে, এখানে দেবী নিত্য বিরাজ করেন। দেবী এই মন্দিরে স্বয়ং আবির্ভুত হয়েছেন বলে জনশ্রুতি আছে। আরো জনশ্রুতি আছে যে, এক রাখাল বালক সর্বপ্রথম দেবী শাকম্ভরীর এই প্রাচীন মন্দিরটি দেখতে পান। রীতি অনুযায়ী, মন্দির প্রাঙ্গনে সমাহিত দেবীভক্ত ভুরাদেবের সমাধি দর্শন করে তারপর দেবী দর্শন করতে হয়। দেবীভাগবত পুরাণে উল্লেখ করা হয়েছে, হিরণ্যাক্ষাসুরের বংশধর রুরুরাসুরের পুত্র দুর্গমাসুরকে বধ করার নিমিত্তে দেবী পার্বতী, শাকম্ভরী রূপে অবতীর্ণ হন।
দুর্গমাসুরের সহিত যুদ্ধ
ব্রহ্মার বরে দুর্গমাসুর ত্রিলোক মধ্যে অখিল দেব দ্বিজগণের অন্তরে যে বেদমন্ত্র বিদ্যমান ছিল তা  প্রাপ্ত করেন। ফলে বিগ্রগণ বেদমন্ত্র সকল বিস্মৃত হয়।  ঋষিরা যজ্ঞে আহুতি প্রদানে অসমর্থ হয়। তখন ভূমণ্ডলে নিত্য হোম, শ্রাদ্ধ-যজ্ঞ ও জপাদি সমুদয় কার্যই বিলুপ্ত হওয়ার ফলে ভীষণ হাহাকার ধ্বনি উত্থিত হল । যজ্ঞে ঘৃত আহুতি প্রদান না হওয়ায় ধরণীতলে বর্ষণ হল না। শস্য, ফসল কিছুই উৎপাদিত হয় নি। ঋষিগণ, দেবগণ ক্রমে দুর্বল হতে লাগল। অনাহারে বিপ্রগণ দেবী মহামায়ার স্তব-স্তুতি করেন। দেবী মহামায়া পার্বতী তাদের কাছে প্রকট হলে বিপ্রগণ ও দেবগণ তাদের করুণ অবস্থা দেবীর নিকট নিবেদন করেন। তাদের দুঃখে দেবীর নয়ন হইতে অশ্রুধারা ধরণীতলে বর্ষণ রূপে পতিত হতে লাগল। যতদিন পর্যন্ত পৃথিবীতে নতুন শস্য, ফসল উৎপন্ন হয় নি, ততদিন পর্যন্ত দেবী নিজ দেহে শাক, ফল উৎপাদন করে পৃথিবীবাসীদের ভরন-পোষণ করেন। আপন দেহে শাক উৎপন্ন করে তিনি ধরণীবাসীর ভরণ-পোষণ করেছিলেন, তাই তিনি ত্রিভুবনে শাকম্ভরী নামে বিখ্যাতা হন।
ধরণীবাসীর পরিত্রাণপ্রদায়িনী সেই দেবী পার্বতী সহিত যুদ্ধাভিলাষে দুর্গমাসুর রণক্ষেত্রে গমন করে। দেবীর সাহায্যার্থে দেবীর অন্যান্য অবতার কালী, তারা, ষোড়শী, ভৈরবী, ভুবনেশ্বরী, ছিন্নমস্তা ও দেবীর অন্যান্য মহাবিদ্যা প্রভৃতি দেবীরা রণভূমিতে আগমন করেন।  অসুর ও দেবতাদের পরস্পর নিক্ষিপ্ত অস্ত্র-শস্ত্রে সূর্য আচ্ছাদিত হয়ে অন্ধকারাচ্ছন্ন হল। ঘোরতর যুদ্ধের অস্ত্রাঘাতে উত্থিত অগ্নিতে রণভূমি পুনরায় আলোকিত হয়  উঠল। দেবীর সহিত দুর্গমাসুরের প্রবল যুদ্ধে দেবী পার্বতী অস্ত্রাঘাতে দুর্গমাসুরকে বধ করেন। দেবী পার্বতী অভিহিত হইলেন দুর্গা বা দুর্গতিনাশিনী নামে।
নক্রুমা বোনার
নক্রুমা এলজিগো বোনার (Nkrumah Bonner; জন্ম: ২৩ জানুয়ারি, ১৯৮৯) জ্যামাইকার সেন্ট ক্যাথরিন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ২০১০-এর দশকের সূচনালগ্ন থেকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন নক্রুমা বোনার। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি লেগ স্পিন বোলিংয়ে পারদর্শী তিনি।
প্রথম-শ্রেণীর ক্রিকেট
২০১০ সাল থেকে নক্রুমা বোনারের প্রথম-শ্রেণীর খেলোয়াড়ী জীবন চলমান রয়েছে। আঞ্চলিক পর্যায়ের ক্রিকেটে তিনি জ্যামাইকা দলের মধ্যমণি ছিলেন। লেগ স্পিনার ও ডানহাতি ব্যাটসম্যান নক্রুমা বোনার ফেব্রুয়ারি, ২০১১ সালে জ্যামাইকার সদস্যরূপে কম্বাইন্ড ক্যাম্পাসেস ও কলেজেসের বিপক্ষে প্রথমবারের মতো প্রথম-শ্রেণীর ক্রিকেটে অংশ নেন।
মাঝারিসারির ব্যাটসম্যান ও কার্যকরী লেগ স্পিন বোলার নক্রুমা বোনারের ২০১১ সালে ওয়েস্ট ইন্ডিজের পক্ষে টি২০আইয়ে অভিষেক ঘটে। তবে, আন্তর্জাতিক অঙ্গনে দলে ঠাঁই করে নিতে তাকে বেশ বেগ পেতে হয়। দীর্ঘদিন জাতীয় দল থেকে উপেক্ষিত হবার পূর্বে তিনি আরেকটি খেলায় অংশ নেয়ার সুযোগ লাভ করেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট, তিনটিমাত্র একদিনের আন্তর্জাতিক ও দুইটিমাত্র টি২০আইয়ে অংশগ্রহণ করেছেন নক্রুমা বোনার। ৩ ফেব্রুয়ারি, ২০২১ তারিখে চট্টগ্রামে স্বাগতিক বাংলাদেশ দলের বিপক্ষে টেস্ট ক্রিকেটে অভিষেক ঘটে তার। অন্যদিকে, ২০ জানুয়ারি, ২০২১ তারিখে ঢাকায় একই দলের বিপক্ষে একদিনের আন্তর্জাতিকে অভিষেক ঘটে তার। ২৫ জানুয়ারি, ২০২১ তারিখে চট্টগ্রামে একই দলের বিপক্ষে সর্বশেষ ওডিআইয়ে অংশ নেন তিনি।
জুন, ২০২০ সালে ইংল্যান্ড গমনার্থে তাকে ওয়েস্ট ইন্ডিজের টেস্ট দলে ঠাঁই দেয়া হয়। মে, ২০২০ সালে টেস্ট সিরিজ শুরু হবার কথা থাকলেও কোভিড-১৯ মহামারীর কারণে তা জুলাই, ২০২০ সালে পিছিয়ে নেয়া হয়।
বাংলাদেশ গমন
বেশ কয়েকজন জ্যেষ্ঠ খেলোয়াড়ের অনুপস্থিতির কারণে ২০২১ সালের শুরুতে বাংলাদেশ গমনার্থে তাকে মনোনীত করা হয়। ডিসেম্বর, ২০২০ সালে বাংলাদেশ গমনার্থে ওয়েস্ট ইন্ডিজের টেস্ট ও ওডিআই দলের সদস্য করা হয়। ২০ জানুয়ারি, ২০২১ তারিখে ঢাকায় অনুষ্ঠিত দিবা-রাত্রির প্রথম ওডিআইয়ে স্বাগতিক বাংলাদেশের বিপক্ষে তার অভিষেক হয়।
৩ ফেব্রুয়ারি, ২০২১ তারিখে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত সিরিজের প্রথম টেস্টে একই দলের বিপক্ষে তিনি প্রথমবারের মতো অংশ নেন।
এলিমেন্টারি ওএস
এলিমেন্টারি ওএস (elementary OS) উবুন্টুর উপর ভিত্তি করে তৈরি করা একটি একটি সহজে কনফিগারযোগ্য, ব্যবহারবান্ধব ও দৃষ্টিনন্দন গ্নু/লিনাক্স অপারেটিং সিস্টেম। এটি প্যানথিয়ন ডেস্কটপ পরিবেশের ফ্ল্যাগশিপ অপারেটিং সিস্টেম। ম্যাক ওএসের সাথে সাদৃশ্য রেখে এর ডিজাইন করা হয়েছে। উবুন্টুর উপর ভিত্তি করে বানানো বলে এতে উবুন্টুর প্যাকেজ ম্যানেজার ও সফটওয়্যার সেন্টার ব্যবহৃত হয়েছে।
ডিজাইন দর্শন
কাস্টোমাইজেশনের চেয়ে এলিমেন্টারি ওএস প্রকল্প তাৎক্ষণিক ব্যবহারযোগ্যতার উপর গুরুত্বারোপ করে। ডেভেলপারদের জন্যে তিনটি প্রধান নিয়ম হলো—"কনভিশন", "কনফিগারেশন এড়িয়ে চলা" এবং "ন্যূনতম ডকুমেন্টেশন"। শুরু থেকেই এলিমেন্টারি ওএস এর ডিজাইন, যেটা ম্যাক ওএস থেকে অনেকটাই প্রভাবিত, প্রশংসা ও সমালোচনা দুটোই গ্রহণ করেছে। প্যানথিয়নের শেল এলিমেন্টারি ওএসের অন্যান্য এপ্লিকেশন, যেমন প্ল্যাংক(ডক), গ্নোম ওয়েব (ডিফল্ট ওয়েব ব্রাউজার) এবং স্ক্র‍্যাচ(সাধারণ টেক্সট এডিটর)-এর সাথে একীভূত থাকে। এ ডিস্ট্রিবিউশন গালাকে(মাটারের উপর ভিত্তি করে) ডিফল্ট উইন্ডো ম্যানেজার হিসাবে ব্যবহার করে।
জেফ্রি স্যাক্স
জেফ্রি স্যাক্স (ইংরেজি: Jeffrey Sachs) (জন্ম: নভেম্বর ৫, ১৯৫৪) মার্কিন যুক্তরাষ্ট্রের একজন বিশিষ্ট উন্নয়ন অর্থনীতিবিদ। সুদীর্ঘ দুই দশক যাবত হার্ভার্ড বিশ্ববিদ্যালয়ে অধ্যাপনা করেছেন। বর্তমানে তিনি কলাম্বিয়া বিশ্ববিদ্যালয়ে কর্মরত আছেন।
দেওধাই লিপি
দেওধাই লিপি বর্তমানে এক বিলুপ্ত লিপি, যেটি কিছু বিশেষজ্ঞ অনুসারে কাছাড়ি জনগোষ্ঠীর মধ্যে প্রচলিত ছিল। বিষ্ণুপ্রসাদ রাভা ডিমাপুর অঞ্চলের থেকে অন্য কোনো লিপির সাথে মিল না থাকা এক লিপির কিছু নমুনা উদ্ধার করেছিলেন এবং একে দেওধাই লিপি নামকরণ করেছিলেন। বিষ্ণুপ্রসাদ রাভার মতে, দেওধাই লিপি ও প্রাচীন ব্রাহ্মী লিপির মধ্যে মিল দেখা যায়। কাছাড়ি জনগোষ্ঠীর ভাষাসমূহ লেখার জন্য বর্তমান রোমান লিপি ও দেবনাগরী লিপির ব্যবহার করা হয়।
১১৯৫
১১৯৫ গ্রেগরীয় বর্ষপঞ্জির একটি সাধারণ বছর।